สลากกินแบ่งรัฐบาลขายกระฉูดคนแห่เสี่ยงโชครับสงกรานต์
บรรยากาศซื้อขายสลากกินแบ่งรัฐบาลงวดสงกรานต์ปีนี้คึกคัก กว่าปีก่อน เหตุคนเสี่ยงโชคมากขึ้น
13 เม.ย. 2561

บรรยากาศซื้อขายสลากกินแบ่งรัฐบาลงวดสงกรานต์ปีนี้คึกคัก กว่าปีก่อน เหตุคนเสี่ยงโชคมากขึ้นนายธนวรรธน์ พลวิชัย โฆษกสำนักงานสลากกินแบ่งรัฐบาล เปิดเผยว่า บรรยากาศการซื้อขายสลากในช่วงเทศกาลสงกรานต์ งวดวันที่ 16 เม.ย.นี้ น่าจะคึกคัก ซึ่งขณะนี้มียอดจองสลากเต็ม 80 ล้านฉบับ เพราะคาดว่าประชาชนจะเดินทางท่องเที่ยวต่างจังหวัดมากขึ้น และไปไหว้พระที่วัด จึงมีโอกาสที่นักท่องเที่ยวจะเลือกซื้อสลาก เพื่อเสี่ยงโชคมากกว่าปกติ"ปกติในช่วงสงกรานต์ยอดจองสลากจะน้อยกว่าปกติประมาณ 10 ล้านใบ เช่น ปี 2559 ช่วงสงกรานต์พิมพ์สลาก 50 ล้านใบ จากเพดานการพิมพ์ 60 ล้านใบ สงกรานต์ปี 2560 ยอดจอง 60  ล้านใบ จากเพดานการพิมพ์สลาก 70 ล้านใบ แต่สงกรานต์ปี 2561 กองสลากฯ พิมพ์สลาก 80 ล้านใบ เท่ากับเพดานการพิมพ์ เพราะคนซื้อสลากมากกว่าปกติ" นายธนวรรธน์ กล่าวสำหรับความคืบหน้าการทำประชาพิจารณ์เกี่ยวกับการจัดทำสลากรวมชุด ในกรณีที่สมาคมคนพิการผู้ค้าสลาก (ประเทศ ไทย) เสนอว่า เมื่อมีการรวมชุดแล้ว โควตาของผู้ค้าเดิมควรได้เพิ่มขึ้นเป็น 15 เล่มนั้น มองว่าอาจจะเกิดขึ้นได้ยาก เพราะจะต้องพิมพ์สลากเพิ่มเป็น 240 ล้านใบ อาจจะทำให้ปริมาณสลากล้นตลาด และสุดท้ายจะส่งผลเสียต่อผู้ค้าเองได้